JEGYZŐKÖNYV

**Készült**: 2016. szeptember 13.-án 1430 órakor az Őcsényi Polgármesteri Hivatal tanácstermében a Német Nemzetiségi Önkormányzat Képviselő-testülete rendkívüli üléséről.

## Jelen vannak:

Hamar Vilmos elnök

Vezsenyi Tiborné elnök helyettes

Holczerné Guth Erzsébet képviselő

**Meghívottak:**

Schmidt Józsefné

**Tanácskozási joggal:**

Dr. Herczig Hajnalka jegyző

**Hamar Vilmos ŐNNÖ elnök:** Köszöntöm az jegyző Asszonyt, vendégünket és az Őcsényi Német Nemzetiségi Önkormányzat Képviselő-testületét a mai ülésen. Megállapítom, hogy a képviselő-testület határozatképes 3 fő jelen van. Jegyzőkönyv hitelesítőnek felkérem Holczerné Guth Erzsébet képviselőt. Aki ezzel egyetért, kérem, kézfelemeléssel jelezze.

**A képviselő-testület 3 igen szavazattal, egyhangúlag az alábbi határozatot hozza:**

**29/2016.(IX.13.) NNÖ Kt határozata**

**Az Őcsényi Német Nemzetiségi Önkormányzat Képviselő-testülete jegyzőkönyv-hitelestőnek Holczerné Guth Erzsébet** **képviselőt kéri fel.**

## N A P I R E N D

1. **Részvétel a Bátaszék-Pörbölyi Kiránduláson**

Előadó: Hamar Vilmos elnök

1. **Részvétel a Villányi Sváb Zenei Fesztiválon**

Előadó: Hamar Vilmos elnök

1. **A 2016.11. 11.-i Márton Nap megrendezése**

Előadó: Hamar Vilmos elnök

1. **Az iskolai Nemzetiségi Délután megrendezése**

Előadó: Hamar Vilmos elnök

1. **Javaslat a Német Levelező Versenyen való részvételről, német népismereti könyv megvásárlásáról**

Előadó: Hamar Vilmos elnök

1. **A közmeghallgatás időpontjának meghatározása**

Előadó: Hamar Vilmos elnök

1. **Egyebek**

**Hamar Vilmos elnök:** Aki egyetért a napirendi pontok tárgyalásával, az kézfelemeléssel jelezze.

**A képviselő-testület 3 igen szavazattal, egyhangúan elfogadta a napirendi pontokat.**

1. **Napirend**

**Részvétel a Bátaszék- Pörbölyi kiránduláson**

**Hamar Vilmos elnök**: A német nemzetiségi önkormányzat szeretne Bátaszékre és Pörbölyre kirándulni melynek költségei a buszbérlés és belépőjegyek megvásárlása, ezért javasolom, az alábbi határozat elfogadását: **Az Őcsényi Német Nemzetiségi Önkormányzat Képviselő-testülete a Bátaszék- Pörbölyi kirándulás összköltségeire - a buszköltséget is figyelembe véve - 100.000.- Ft összegkeretet határoz meg.**

Aki ezzel egyetért, kérem, kézfelemeléssel jelezze.

**A képviselő-testület 3 igen szavazattal, egyhangúlag az alábbi határozatot hozza:**

**30/2016.(IX.13.) NNÖ Kt határozata**

**Az Őcsényi Német Nemzetiségi Önkormányzat Képviselő-testülete a - a Bátaszék- Pörbölyi kirándulás buszköltséget is figyelembe véve - 100.000.- Ft összegkeretet határoz meg.**

1. **Napirend**

**Részvétel a Villányi Sváb Zenei Fesztiválon**

**Hamar Vilmos ŐNNÖ elnök:** Szeretnénk részt venni a Villányban megrendezendő Sváb Zenei Fesztiválon, ahol a belépő költsége 12.000,- Ft összeget tesz ki, ezért javasolom az alábbi határozat elfogadását: **Az Őcsényi Német Nemzetiségi Önkormányzat Képviselő-testülete a Villányi Sváb Zenei Fesztivál költségeire 13.000.- Ft-ot biztosít.**

**Hamar Vilmos ŐNNÖ elnök:** Aki ezzel egyetért, kérem, kézfelemeléssel jelezze.

**A képviselő-testület 3 igen szavazattal, egyhangúlag az alábbi határozatot hozza:**

**31/2016.(IX.13.) NNÖ Kt határozata**

**Az Őcsényi Német Nemzetiségi Önkormányzat Képviselő-testülete a Villányi Sváb Zenei Fesztivál költségeire 13.000.- Ft-ot biztosít.**

1. **Napirend**

**A 2016.11.11.-i Márton Nap megrendezése**

**Hamar Vilmos ŐNNÖ elnök:** November 11.-én kerül megrendezésre a hagyományos Márton napi rendezvényünk . A programok a következő képen alakulnak:

17:00 órakor térzene lesz. 17:30 órakor lámpás felvonulás, majd 19:00 órakor vacsora, ezt követően 20:00 órától zenés, táncos mulatság lesz.

**Vezsenyi Tiborné elnök-helyettes:** Erre a rendezvényre meghívjuk a Geresdlaki és a Mórágyi Német Nemzetiségi Önkormányzatot, illetve a klubtagjainkat. E mellett a felvonuló gyerekeket teával és kaláccsal vendégeljük meg.

**Hamar Vilmos ŐNNÖ elnök:** Javaslom, hogy a MártonNapi rendezvényre 500 ezer Ft-ot biztosítsunk.

**Hamar Vilmos ŐNNÖ elnök:** Aki ezzel egyetért, kérem, kézfelemeléssel jelezze.

**A képviselő-testület 3 igen szavazattal, egyhangúlag az alábbi határozatot hozza:**

**32/016.(IX.13.) NNÖ Kt határozata**

**Az Őcsényi Német Nemzetiségi Önkormányzat Képviselő-testülete a 2016. november 11.-ei Márton Napi rendezvényre 500.000.- Ft-ot biztosít.**

1. **Napirend**

**Az iskolai Nemzetiségi Délután megrendezése**

**Hamar Vilmos ŐNNÖ elnök:** Minden második évben megrendezésre kerül a nemzetiségi délután az általános iskolában. Átadom a szót Holczerné Guth Erzsébet képviselőnek.

**Holczerné Guth Erzsébet képviselő:** Kétévente rendezünk német nemzetiségi délutánt. Ilyenkor versenyt rendezünk az iskolások részére, ami a Márton Naphoz kapcsolódik. Illetve ekkor szoktunk a felvonulásra lámpásokat készíteni.

**Hamar Vilmos ŐNNÖ elnök:** Javaslom, hogy a Nemzetiségi Nap költségeire 20.000,- Ft-ot fordítsunk. Aki ezzel egyetért, kérem, kézfelemeléssel jelezze.

**A képviselő-testület 3 igen szavazattal, egyhangúlag az alábbi határozatot hozza:**

**33/2016.(IX.13.) NNÖ Kt határozata**

**Az Őcsényi Német Nemzetiségi Önkormányzat Képviselő-testülete az iskolai Nemzetiségi Nap költségeire 20.000.- Ft-ot biztosít.**

1. **Napirend**

**Javaslat német levelező versenyen való részvételről és német népismereti könyv megvásárlásáról**

**Hamar Vilmos ŐNNÖ elnök:** Átadom a szót Holczerné Guth Erzsébet képviselőnek.

**Holczerné Guth Erzsébet képviselő:** Szerencsére még mindig sok gyermek szeretne nemzetiségi németet tanulni. Az idén beíratott húsz elsős közül tizenöten tanulnak németet. Az óvodában is van igény a német nyelvoktatásra, 9-10 gyermek szülője jelezte, hogy szeretnék, ha gyermekük már az óvodában is tanulhatna német nyelvet. A levelezős versenyre 2 csoportot szeretnénk indítani az alsósok közül. A népismereti könyv drága, de szükség van rá az oktatás során. Úgy gondoltuk, hogy vásárolnánk belőle egy példányt és majd azt fogjuk fénymásolni.

**Hamar Vilmos ŐNNÖ elnök:** Javasolom az alábbi határozat elfogadását:

**Az Őcsényi Német Nemzetiségi Önkormányzat Képviselő-testülete a német levelező verseny nevezési díjára és a német népismereti könyv megvásárlására 20.000.- Ft-ot biztosít.**

**Hamar Vilmos ŐNNÖ elnök:** Aki ezzel egyetért, kérem, kézfelemeléssel jelezze.

**A képviselő-testület 3 igen szavazattal, egyhangúlag az alábbi határozatot hozza:**

**34/2016.(IX. 13.) NNÖ Kt határozata**

**Az Őcsényi Német Nemzetiségi Önkormányzat Képviselő-testülete a német levelező verseny nevezési díjára és a német népismereti könyv megvásárlására 20.000.- Ft-ot biztosít.**

1. **Napirend**

**A közmeghallgatás időpontjának meghatározása**

**Hamar Vilmos ŐNNÖ elnök:** Aki a Közmeghallgatás időpontjával és napirendi pontjaival egyetért, kérem, kézfelemeléssel jelezze.

**A képviselő-testület 3 igen szavazattal, egyhangúlag az alábbi határozatot hozza:**

**35/2016. (IX. 13.) NNÖ Kt határozata**

**Az Őcsényi Német Nemzetiségi Önkormányzat Képviselő-testülete 2016. október 10-én (hétfőn) 18.00 órára közmeghallgatást hív össze a Közösségi Házba Őcsény Község Önkormányzatával és a Cigány Nemzetiségi Önkormányzattal közösen az alábbi napirendi pontokkal:**

1. **A 2016. I. félévének értékelése**

**Előadó: Hamar Vilmos elnök**

1. **Egyebek (észrevételek, hozzászólások)**
2. **Egyebek**

**Hamar Vilmos**: A Német Nemzetiségi Önkormányzat minden évben támogatja az Őcsényi Idősek Napja rendezvényt. Javaslom, hogy ezt a hagyományt ez évben se szakítsuk meg, és az idén megrendezésre kerülő Idősek Napját 25.000,-Ft összeggel támogassuk. Aki ezzel egyetért, kérem, kézfelemeléssel jelezze.

**A képviselő-testület3 igen szavazattal, egyhangúlag az alábbi határozatot hozza:**

**36/2016.(IX.14.) NNÖ Kt határozata**

**Őcsényi Német Nemzetiségi Önkormányzat Képviselő-testülete az Idősek Napja elnevezésű rendezvényt 25.000.- Ft- tal támogatja.**

**Felelős: Hamar Vilmos elnök**

**Határidő: azonnal**

**Hamar Vilmos ŐNNÖ elnök:** Kérdése, észrevétele valakinek? Ha nincs, a testületi ülést 14:55 órakor bezárom.

Kmf.

Hamar Vilmos Holczerné Guth Erzsébet

elnök jegyzőkönyv-hitelesítő